rlitschk/wikidir huggingface dataset:
Ringst is en Oortschop in de Gemeen Geestland in’n Landkreis Cuxhoben, Neddersassen, mit 833 Inwahners. De Naveroortschoppen sünd Lintig in’n Noordoosten, Köhlen in’n Süüdoosten, Wehdel un Sellst (Gemeen Schippdörp) in’n Süüdwesten un Kührst in’n Noordwesten. An’n 1. April 1971 sünd de Dörper Ringst un Hainmöhlen as egenstännige Gemenen Liddmaat von de eerste Samtgemeen Beers worrn. To Hainmöhlen hett do ok al de Oort Wisswohl mit tohöört. Dat hett aver blots bet to’n 1. März 1974 duurt, denn sünd de Dörper Ringst un Hainmöhlen to een Gemeen tohoopleggt worrn un sünd Deel von de ne’e, gröttere Samtgemeen Beers worrn. De Gemeen Ringst is to’n 1. Januar 2015 mit de Gemenen von de Samtgemeen Beers un de Stadt Langen to de Gemeen Geestland tohoopgahn. Ringst billt nu en Oortschop mit egen Oortsraad un Oortsbörgermeester binnen disse Gemeen. Liddmaten 2014: CDU: Karin Albohm, Ralf Hahn, Reiner von Kampen, Dirk von Soosten SPD: Stephan Brömmer 2016: CDU: Karin Albohm, Ralf Hahn, Reiner von Kampen, Dirk von Soosten SPD: Stephan Brömmer Börgermeesters: Oortsbörgermeesters: Dat Wapen von de Gemeen wiest op blauen Grund von en gollen Ring ümgeven en gollen Kopp von en Aadler mit roden Snavel un rode Tung. http://www.nls.niedersachsen.de/ Ringst. Mehr Biller, Videos oder
De Gemeen Hagen is en Eenheitsgemeen in’n Landkreis Cuxhoben in Neddersassen mit 11.233 Inwahners (Stand 31. Dezember 2022). De Navergemenen sünd Lox in’n Noorden, Beverst in’n Noordoosten, Ax un Lübbs (Samtgemeen Hambargen) in’n Oosten, Oosterholt-Scharmbeek in’n Süüdoosten un Swonewebel in’n Süüdwesten (de letzten veer in’n Landkreis Oosterholt). Op dat annere Över von de Werser doot de Gemenen Braak un Stadland in’n Landkreis Wersermasch liggen. De Gemeen Hagen is an’n 1. Januar 2014 ut de olen Gemenen Hagen, Braamst, Uthleer, Driftseth, Saans un Wolsbuddel tohoopleggt worrn, de vörher tohoop de Samtgemeen Hagen billt hebbt. Indeelt is de Gemeen in 16 Oortschoppen. Dat sünd: Albst, Braamst (mit Harndorp, Loh un Wittst), Dörphagen, Driftseth, Hagen, Hein, Hoop, Kassbrook, Leernst, Offenwarden, Rechtenfleth, Saans, Uthleer, Weersbe, Wolsbuddel un Wortfleet. De Oortschoppen Braamst, Driftseth un Uthleed hebbt Oortsbörgermeesters un Oortsrääd, de annern Oortschoppen Oortsvörsteihers. Liddmaten 2013: As Börgermeester: Andreas Wittenberg CDU: Udo Allmers, Hinrich Bühring, Bettina Toppke, Jürgen Schlüterbusch, Cornelia Trowitzsch, Heinz Bühring, Ilka Priebe, Söhnke Hahlbom, Lüder Schnibbe, Giesela Schwertfeger, Christoph Werde, Roy Schomacker, Ernst-Johannes Holze SPD: Leo Mahler, Martina Harms, Marco Vehrenkamp, Gabriele Hielscher, Johannes Mahlstedt, Heike Herrmann, Stephan Struß, Hardy Köhler, Tim Färber Gröne: Karen Lingner-Bahr, Wolfgang Steen (bet August 2014, för em
Mulsen (hoochdüütsch Mulsum) is en Dörp un billt en Oortschop binnen de Gemeen Wuster Noordseeküst in’n Landkreis Cuxhoben in Neddersassen mit 540 Inwahners. Blangen Mulsen sülvs höört dor ok de lüttjeren Öörd Barlinghusen, Lewen, Wierde un Sassendingen to. Mulsen liggt in’t Land Wusten in de Masch von de Werser. Na Oosten hen liggt dat Siedland, dör dat de Wallsgroov löppt. Dat Rebeed höört to’n Diekverband Land Wusten. De Naveröörd sünd Dorum in’n Noordoosten, Sievern in’n Süüdoosten, Wremen in’n Süüdwesten, Misselwarden in’n Westen un Padingbüddel in’n Noordwesten. Bi Mulsen hett de ole sassische Wahnplatz Feddersen Wierde legen, de von dat 1. Johrhunnert v. Chr. bet to dat 5. Johrhunnert n. Chr. bewahnt weer un von 1954 bet 1963 utgraavt worrn is. An’n 9. August 1524 hett dat op’n Karkhoff bi de Marien-Kark en Slacht von de Kriegsknechten von Land Wusten mit de Lüüd von’n Arzbischop von Bremen Christoph geven. De Wusters hebbt verloren un ganz Wusten is plünnert worrn. Dree Daag later hett dat en sworen Brand geven in Mulsen. An’n 18. Juli 1849 is dat bi en Gewidder in’n Karktoorn inslahn un de Kark hett brennt. In’n Eersten Weltkrieg sünd twölv Soldaten ut Mulsen fullen un in’n Tweten 21. Teihn
Ludwig Wätjen (* 12. Dezember 1930 in Oosterholt-Scharmbeek) is en düütschen Politiker von de SPD. Wätjen is 1930 in Oosterholt-Scharmbeek boren un dor ok op Volksschool (Findörpschool) ween. Na acht Schooljohren hett he mit 14 de School afslaten un en Lehr as Industriekoopmann bi de Stadtwarken Oosterholt-Scharmbeek maakt. Dor is he 50 Johr lang bleven, 17 Johr lang as Baas. 1995 is he in Rohstand gahn. He weer von’n 21. November 1991 bet to’n 31. Dezember 2004 Landraad von’n Landkreis Oosterholt. He weer teihn Johr lang in’n Stadtraad un 34 Johr Afornten in’n Kreisdag. In’n Dezember 1995 hett he dat Verdeenstkrüüz an’t Band von’n Verdeenstorden von de Bundsrepublik Düütschland kregen. Wätjen is siet 1955 verheiraadt mit Lieselotte Wätjen. De beiden hebbt een Söhn un een Dochter. http://85.214.144.107/epaper/20101212l/pages/10001.jpg http://85.214.144.107/epaper/20101212l/pages/10001.jpg http://85.214.144.107/epaper/20101212l/pages/10001.jpg
Duun betekent Duun, en Fedder vun en Vagel, de week is un för dat Warmholln dor is, Duun, anneret Woort för de Düün, Duun Industrier, en norweegsch Ünnernehmen för Landmaschinen, duun is een, wenn he besapen is. Dat heet, wenn een toveel Alkohol intus hett, In Bremer Platt bedutt duun: dicht. Duun is de Familiennaam vun Olav Duun, norweegschen Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bernd Lütjen (* 22. Dezember 1963 in Oosterholt-Scharmbeek) is en düütschen Politiker von de SPD. Lütjen is 1963 in Oosterholt-Scharmbeek boren un weer von 1970 bet 1973 an de Grundschool Wallhöben. Von 1973 bet 1975 weer he op de Orientierungsstufe Hambargen un von 1975 bet 1982 op dat Gymnasium Oosterholt-Scharmbeek. Na sien Abitur hett he von 1982 bet 1985 en Lehr as Kreisinspekter-Anwärter bi’n Landkreis Oosterholt maakt. Blangenbi hett he an de Fachhoochschool för Verwaltung un Rechtspleeg in Ollnborg studeert un hett dat as Diplom-Verwaltungswirt afslaten. Lütjen hett von 1985 bet 2001 op verscheden Posten för den Landkreis Oosterholt arbeidt. Lütjen is siet 1990 verheiraadt. He hett dree Kinner, een Söhn un twee Döchter. Lütjen is 1982 in de SPD ringahn. Von 1996 bet 2001 weer he Vörsitter von’n SPD-Distriktverband Scharmbeekstotel. Von 1996 bet 2001 weer he in’n Stadtraad von Oosterholt-Scharmbeek un weer von 2000 bet 2001 Bisitter in’n SPD-Oortsvereensvörstand Oosterholt-Scharmbeek. 2001 is he as Börgermeester von de Samtgemeen Hambargen wählt worrn un 2006 hebbt se em noch en tweet Maal wedder wählt. In’n September 2013 is he as Landraad von’n Landkreis Oosterholt wählt worrn, nadem sien Vörgänger Jörg Mielke na de Neddersassische Staatskanzlie wesselt is un dat Amt vör
Uwe Brauns (* 11. Juni 1938 in Bremen; † 19. Oktober 2005 in Hambargen) weer en düütschen Politiker von de SPD. Brauns is 1938 in Bremen boren un weer op de Volksschool in Hambargen. Na de School hett he en Lehr as Mürger maakt. He weer op de Avendschool, hett de Mittlere Reife maakt un hett denn Boinschenör an de Hoochschool för Technik in Bremen studeert. In Bremen hett he bet 1986 in dat Amt för Straten- un Brüggenbo arbeidt. Von 1968 af an is Brauns Raadsherr in de Gemeen Hambargen ween. 1973 is he dor ok Börgermeester worrn un dat bet to sien Dood 2005 bleven. 1974 is he Raadsherr un Börgermeester in de Samtgemeen Hambargen worrn. In de Samtgemeen is 2001 Bernd Lütjen sien Nafolger worrn, nadem de Tweegleisigkeit in Neddersassen en Enn harr. Von 1973 af an weer he Kreisdagsafornten in’n Landkreis Oosterholt. In de 11. bet 14. Wahlperiood (21. Juni 1986 bet 2003) is he in’n Wahlkreis Oosterholt-Scharmbeek as Maat von’n Landdag von Neddersassen wählt worrn. Bi de Wahl 2003 is he ok noch wedder antreden, kunn sik aver in’n Wahlkreis Oosterholt gegen Brunhilde Rühl von de CDU nich dörsetten. An’n 10. Juni 1998 hett Brauns
De Wahlkreis Oosterholt mit de Wahlkreisnummer 60 is en Wahlkreis för de Wahl to’n Neddersassischen Landdag. Dor höört von’n Landkreis Oosterholt de Stadt Oosterholt-Scharmbeek, de Gemenen Grasbarg, Leendaal, Hu’e un Worpsweed un von’n Landkreis Veern de Gemenen Otterbarg un Eiten to. De Wahlkreis hett toeerst Landdagswahlkreis Oosterholt-Scharmbeek heten un harr bet 1978 de Wahlkreisnummer 70, denn bet 1998 de Wahlkreisnummer 53, 2003 de Nummer 51 un von 2008 af an de Nummer 60. Mit de Wahl 2003 hett de Wahlkreis den ne’en Naam Oosterholt kregen. Direkt wählt Afornte in’n Wahlkreis weren: Bi de Landdagswahl in Neddersassen 2003 hett dat in’n Wahlkreis Oosterholt (Wahlkreisnummer 51) söss Direktkannedaten geven. As Afornten direkt wählt worrn is Brunhilde Rühl von de CDU. 65,1 % von de 58.986 Wahlberechtigten hebbt bi de Wahl mitmaakt. Bi de Landdagswahl in Neddersassen 2008 hett dat in’n Wahlkreis Oosterholt (Wahlkreisnummer 60) söven Direktkannedaten geven. As Afornten direkt wählt worrn is Axel Miesner von de CDU. 56,4 % von de 84.038 Wahlberechtigten hebbt bi de Wahl mitmaakt. Bi de Landdagswahl in Neddersassen 2013 hett dat in’n Wahlkreis Oosterholt (Wahlkreisnummer 60) söven Direktkannedaten geven. As Afornten direkt wählt worrn is Axel Miesner von de CDU. 58,9 % von de 85.446 Wahlberechtigten
Dat Ole Dörp is de Naam för de Överresten von en Wallanlaag bi Groot Thun in’n Süüdwesten von Stood. Dat Ole Dörp liggt op’n höögsten Punkt von de Wischen langs de Swing op en Rebeed von so bi 90 × 70 Meter. Dor stött de Geest an de Swing. Anners as bi de Swedenschanz, de so bi 450 Meter in’n Noorden liggt, is de Wallanlaag kumplett afdragen. Dat Rebeed liggt en lütt beten höger as de Ümgegend un is von’n Buur Fred Winter as Peerkoppel bruukt worrn. Binnen sünd Nablievsel von en ole Siedlung funnen worrn, so as Postenlöcker, Kuhlen un Avens. De Wall weer maal teihn Meter breed. Dat Stück Land hett bi de Lüüd in de Ümgegend al jümmer dat ole Dörp heten. Dat weer en Henwies för de Archäologen, dat dor en ole Siedlung to finnen is. Ok Pottschören ut de Tied von 700 bet 1000 n. Chr. sünd dor al fakener funnen worrn. 2009 hebbt se dorüm bi de Swedenschanz un dat Ole Dörp dat Eerdmagnetfeld geophysikaalsch ünnersöcht. Koordinaten:53° 34′ N, 9° 27′ O
Thun betekent Thun, Stadt in de Swiez, Thun, fröheren Bezirk in de Swiez, Thun, Verwaltungskreis in de Swiez, Groot Thun un Lütt Thun, Stadtdelen von de Stadt Stood in’n Landkreis Stood, Neddersassen, Thun-l’Évêque, Gemeen in dat Département Nord, Frankriek, Thun-Saint-Amand, Gemeen in dat Département Nord, Frankriek, Thun-Saint-Martin, Gemeen in dat Département Nord, Frankriek, Thun in Tirol, Oort in’t Nonsdaal, in de Region Trentino-Süüdtirol, Italien, THUN, Ünnernehmen ut Bozen, Süüdtirol, Thun, Eddelfamilie in’t Berner Oberland, Thun, Eddelfamilie ut Lümborg, later ok in Mekelborg, Slesien un Däänmark, Thun und Hohenstein, Eddelfamilie (hebbt vör 1628 blots Thun heten). Thun is de Familiennaam von Alphons Thun (1853–1885), eestnischen Ökonoom, Christoph Thun-Hohenstein (* 1960), öösterriekschen Jurist, Diplomaat, Kunstmanager un Publizist, Christoph Simon von Thun (1582–1635), Prior von’n Johanniter-/Malteserorden, Dieter Thun (* 1939), düütschen Footballspeler, Dominikus Anton von Thun (1686–1758), Förstbischop von Trient, Ferdinand Thun (1866–1949), düütsch-US-amerikaanschen Ünnernehmer, Ferdinand Thun (Ferdinand Thun-Hohenstein; * 1921), düütschen Diplomaat, Friedemann Schulz von Thun (* 1944), düütschen Psycholoog, Friedrich von Thun (* 1942), öösterriekschen Schauspeler, Harald Thun (* 1945), düütschen Romanist un Spraakwetenschopper, Hedwig Thun (1892–1969), düütsche Malerin un Schrieversche, Heinrich von Thun († 1238), Bischop von Basel, Heinrich Thun (* 1938), öösterriekschen Lichtathlet, Helge Thun (* 1971), düütschen Töverkünstler
Dabney Wharton Coleman (* 3. Januar 1932 in Austin, Texas) is en US-amerikaanschen Schauspeler. Coleman hett vun 1949 an an’t Virginia Military Institute studeert un beleg dorna en Studium vun de Rechtswetenschoppen an de University of Texas at Austin. As Schauspeler füng he Mitt vun de 1960er Johren an un hett in de eersten Johren in enkelte Folgen vun verschedene Feernsehregen mitspeelt, so as The Fugitive, Bonanza oder Columbo. In’t Johr 1980 speel he in de Kummedie Nine to Five an de Siet vun Jane Fonda un Dolly Parton. 1982 weer he blangen Dustin Hoffman in Tootsie to sehn. För sien Rull in den Feernsehfilm Sworn to Silence is he mit Priesen uttekent worrn. In de Johren vun 1957 bit 1959 weer Coleman mit Ann Courtney Harrell verheiraat. 1961 hett he de Schauspelersche Jean Hale heiraat. Ut disse Eh, de 1984 wedder scheedt worrn is, hett he veer Kinner. Coleman weer för sien Filmwark twölf mol för Filmpriesen vörslahn, veermol dorvun hett he den Pries wunnen: 1987: den Emmy in de Kategorie Best Nevendorsteller in en Minireeg oder Special för Sworn to Silence 1988: den Golden Globe in de Kategorie Best Seriendorsteller – Kummedie/Musical för The Slap Maxwell Story 2011:
Disse Artikel is man blots en Stubben. Du kannst Wikipedia helpen un em verbetern. Mit Nazi-Düütschland, ook de NS-Staat oder dat Drütte Riek warrt en Periood in de Geschicht vun Düütschland wesen, de vun 30. Januar 1933 bet 8. Mai 1945 löppt. In düsse Periood (1939) füng de Nazi-Regime de Tweete Weltkrieg an, de in Europa op 8. Mai 1945 ennen dee mit de Kapitulatschoon vun Nazi-Düütschland. De Nazis nömen ehr egen Staat Drittes Reich (dat Drütte Riek). Mit dat Eerste Riek weer dat Hillig Röömsch Riek vun Düütsche Natschoon bedüüdt, un dat Tweete Riek weer dat Düütsche Kaiserriek. Se wullen, dat ehr Drütt Riek tominnst een dusend Johr bestahn wörr. Offiziell harr Adolf Hitler ganz Macht un he weer de Führer heten, dat heet, de Föhrer. Kennteken för düsse Periood weren Totalitarismus in de Politik vun dat Riek, rassistische Hanneln un ennlich Genozid, as ok de Annekschoon vun Naverlannen un angrenzwiese legen Rebeden. Götz Aly: Hitlers Volksstaat. Raub, Rassenkrieg und nationaler Sozialismus. 5.Uplage, S. Fischer, Frankfort an’n Main 2005, ISBN 3-10-000420-5. Martin Broszat: Der Staat Hitlers. Grundlegung und Entwicklung seiner inneren Verfassung. dtv, Reihe Weltgeschichte des 20. Jahrhunderts (1.Uplage 1969), 12.Uplage, München 1989, ISBN 3-423-04009-2; Marix, Wiesbaden 2007, ISBN
Brunhilde Rühl (* 31. Mai 1950 in Zeven) is en düütsche Politikerin von de CDU. Rühl is 1950 in Zeven boren un weer dor ok op de Volksschool. Se hett na de Hannelsschool in Bremervöör en Lehr as Avkaten- un Notargehilfin in Zeven maakt. Von 1990 bet August 2004 weer se sülvstännig as Koopfro. Rühl is Viez-Landraad von’n Landkreis Oosterholt, Vörsittersche von’n Utschuss Verkehr un Ordnungswesen un Maat von’n Kreisutschuss, den Utschuss för Kreisentwicklung, in’n Utschuss Sozialen Kraam un Raadsfro in de Stadt Oosterholzt-Scharmbeek. In de 13., 14. un 15. Wahlperiood weer se von 1994 bet 2008 Afornte in’n Landdag von Neddersassen, 1994 un 1998 över de Landslist un 2003 as direkt wählte Afornte in’n Wahlkreis Oosterholt. Dor weer se Maat in’n Utschuss för Weertschop, Arbeid un Verkehr, Präsidentin von de Parlamentariergrupp Bahn un verkehrspolietsche Sprekerin von de CDU-Landdagsfrakschoon. Rühl is verheiraadt un hett een Kind. Brunhilde Rühl. Mehr Biller, Videos oder Audiodateien to’t Thema gifft dat bi Wikimedia Commons. Rühl ehr Websteed (hoochdüütsch) Normdaten: GND: 1035124106 (OGND, AKS) | VIAF: 302179079 | Wikipedia-Personensöök
Axel Miesner (* 15. Mai 1965 in Bremen) is en düütschen Politiker von de CDU. Miesner is 1965 in Bremen boren un weer in Leendaal op Haupt- un Realschool. Na en Lehr as Elektroinstallatör hett he sien Fachhoochschoolreife in Oosterholt-Scharmbeek maakt un denn Automatiserungstechnik an de Hoochschool Bremen studeert. Siet 1995 bedrifft he as Sülvstännigen en System- un Deenstleistungshuus in Leendaal. He is 1980 in de CDU ringahn. Siet 1995 is he Vörsitter von’n CDU-Oortsverband Worphusen un siet 2005 Viez-Vörsitter von’n CDU-Kreisverband Oosterholt. Miesner is 1991 Raadsherr in de Gemeen Leendaal worrn un weer von 1994 bet 1996 un wedder von 2001 af an Afornten in’n Kreisdag von’n Landkreis Oosterholt. Siet 4. März 2003 (15., 16. un 17. Wahlperiood) is he direkt wählten Afornten för den Wahlkreis Achem (2003) un Wahlkreis Oosterholt (2008 un 2013) in’n Landdag von Neddersassen. Miesner hett een Dochter. Axel Miesner. Mehr Biller, Videos oder Audiodateien to’t Thema gifft dat bi Wikimedia Commons. Miesner sien Websteed (hoochdüütsch) Biografie op de Websteed von’n Landdag (hoochdüütsch) Normdaten: GND: 1035090899 (OGND, AKS) | VIAF: 301534334 | Wikipedia-Personensöök
Dat Martin-Luther-Krankenhuus Zeven is dat Krankenhuus in de Stadt Zeven (Landkreis Rodenborg). Dat liggt in’n Noordoosten von de Stadt an de Dr.-Otto-Straat 2 un dicht bi de Au-Meh. Bedreven warrt dat siet 2001 von de OsteMed Kliniken und Pflege. Dat Krankenhuus is 1902 inricht worrn. Dat Krankenhuus hett 90 Bedden. 2012 sünd dor dor so üm un bi 3800 Lüüd stationär un 10.000 ambulant behannelt worrn. An’n 11. April 2018 hett de Kreisdag von’n Landkreis Rodenborg beslaten (42 Jo-Stimmen un 10 Nee-Stimmen), dat dat Krankenhuus to’n 31. Dezember 2018 dichtmaakt. De Grund is, dat dat Krankenhuus lütt un nich good utlast is. Dorüm müss de Landkreis alleen von 2013 bet 2018 18 Milljonen Euro toscheten, üm de Verlusten wedder uttoglieken. In de Gebüüd von dat Krankenhuus schall na dat Enn von dat statschonäre Krankenhuus en ambulant Gesundheitszentrum intehn. De nächsten Krankenhüüs sünd denn dat Krankenhuus Bremervöör, dat von Zeven üm un bi 24 Kilometer in’n Noordwesten liggt un dat Krankenhuus Rodenborg üm un bi 28 Kilometer in’n Süüdoosten. Gudrun Kudick: 100 Jahre Krankenhaus Zeven: (1902 - 2002). Soziale Kompetenz vom Krankenhaus der Inneren Mission zum Martin-Luther-Krankenhaus und zur OsteMed. Zeller, 2002 http://www.ostemed.de/uploads/tx_templavoila/Qualitaetsbericht_2014.pdf Zeven verliert Martin-Luther-Krankenhaus, ndr.de an’n 11. April 2018
Dat Krankenhuus Winsen is dat Krankenhuus in de Stadt Winsen. Dat liggt in’n Süüdwesten von de Stadt in de Friedrich-Lichtenauer-Allee 1. Bedreven warrt dat siet August 1999 von de Krankenhaus Buchholz und Winsen gGmbH, de von’n Landkreis Horborg dragen warrt. Dat höört siet 2002 ok to’n Elv-Heid-Krankenhuusverbund. In’n November 1877 is en Kinnerpleeg-Anstalt in Winsen grünnt worrn. De is 1882 in en neet Gebüüd in de Wallstraat ümtagen. De Anstalt harr nu den Naam Bethesda un harr in dit ne’e Gebüüd twee Krankenrüüm mit fiev Bedden. Dit Krankenhuus is över de Tied grötter worrn un hett bet 1974 bestahn. De Grundsteen för dat hüdige Krankenhuus is an’n 12. Dezember 1969 leggt worrn. An’n 1. Oktober 1974 is dat Krankenhuus mit 310 Bedden denn in Bedriev gahn. Opstunns warrt en 4500 m² groot Noodfall- un Diagnostikzentrum nee boot, dat 18,6 Millionen Euro kösten un 2016 trech ween schall. Dat Krankenhuus hett 235 Bedden. Websteed von dat Krankenhuus (hoochdütsch) Koordinaten:53° 21′ N, 10° 12′ O
Charles Lionel Augustus de Nicéville (* 1852 in Bristol; † 3. Dezember 1901 in Kalkutta) weer Kurator an dat indisch Museum in Kalkutta. Beropen wurrn is he dör sien Studien to de Bottervagels op’n indischen Subkuntinent. He stamm ut en Hugenotten-Familie, sien Vader weer Physiker. Ünnerricht hett he an dat St. John's College in Hurstpierpoint bi Brighton kreegen. 1870 is he nah Indien utwannert, wo he Büroangestellter wurr. Siet 1881 hett he sück in sien Freetiet blots noch mit de Lepidopterologie befaat und hett mit all bekannt Forschers in disse Beriek as Henry John Elwes, Taylor, Wood–Mason, Martin, John Henry Leech un Marshall tosommenarbeit. 1883: Butterflies of India, Burmah and Ceylon. Band I, Reprint: New Delhi 1979 1886: The Butterflies of India, Burmah and Ceylon. Band 2, Reprint: New Delhi 1979 1890: The butterflies of India, Burmah and Ceylon. Band 3, Reprint: New Delhi 1979 1894: On new and little-known butterflies from the Indo-Malayan region. In: J. Asiat. Soc. Bengal. (II) 63 (1), S. 1–59, Tafeln 1–5 1898: On new and little-known butterflies from the Indo-Malayan, Austro-Malayan and Australian Regions. In: J. Bombay nat. Hist. Soc. Normdaten: GND: 116993820 (OGND, AKS) | LCCN: nb2017006951 | VIAF: 59850202 | Wikipedia-Personensöök
Don’t Say a Word (op plattdüütsch so veel as „Segg keen Woort“; dt. Titel: Sag kein Wort) is de Titel vun en US-amerikaanschen Thriller ut dat Johr 2001. Dat Dreihbook baseert op den Roman mit glieken Naam vun Andrew Klavan. Speelbaas vun den Film weer Gary Fleder, de Hööftrull speel Michael Douglas. De Deef Patrick Koster hett mit sien Mackers en ro’en Demant ut en Bank in New York City klaut, de ruchweg teihn Millionen US-Dollar weert is. Man Burrows, een vun de Mackers, neiht mit den Demant ut. Mit de annern Deev tosamen stött Koster Burrows vör en U-Bahn, as he den Demant nich rutgeven will. Burrows kummt dorbi üm’t Leven. Dorna warrt he aver vun de Polizei faten kregen un insparrt. Teihn Johren mutt Koster afsitten. Aver he maakt sik en Plaan, woans he an den Eddelsteen kummt, wenn he wedder free is. De junge Elisabeth Burrows hett mitansehn müsst, as ehr Vadder vör’n Tog smeten weer. Siet Johren is se ahn Spood in verschedene Nervenkliniken behannelt worrn, vunwegen dat se kort dorvör is, sik sülvst ümtobringen. Nu is se bi den Psychiater Nathan R. Conrad in Therapie. Koster is sik kloor, dat Burrow sien Dochter weet, woneem
De Lütt Voss (Aglais urticae; Syn.: Nymphalis urticae) is en Bottervagel (Dagfalter) ut de Familie vun de Eddelfalter (Nymphalidae). De Naam Aglais urticae leit sück af vun lat. Aglaie, oder greeksch Aglaia / Ἀγλαΐα = „Glanz“, „Pracht“, de jüngsten vun de dree Grazien un lat. urtica, de Netel un beschrifft de fien Gestalt as ok de Brennnetel as Futterplant. De wurr dorum ok faken Nesselfalter nömmt. De Falter recken en Flögelspannwiet vun 40 bis 50 Millimetern. Hör Flögelböversieden hemm en orange Grundfarv, wobi de Flögelansatz, besünners vun de Achterflögels dunkelbruun is. Se dragen an den Vörderrand vun de Vörderfögels en swaart, geel un witt Fleckenmuster un dicht an den dunkelbruunen Flögelbutenrand vun beid Flögelpaare en blauen Fleckensuum, de dunkel umfaat is. Up de Vörderflögels befinnen sück twee lüttgere un een groot swaart Fleck, an’ Achterflögel je blots een groot swaart Fleck, de an den dunkelbruunen Basaldeel anslutt. In Middel- un Hoochgebirgslagen sünd de Falter faken grötter un hemm hellere Farven. In dat nördlich Europa sünd se ehrder lüttger un dunkler. Illustratschoon vun Jacob Hübner (üm un bi 1800) Wievke bi de Eiaflaag Flögel vun den Lütten Voss ünner dat Mikroskop Gespinst mit Jungruupen De Ruupen wurrn ca. 30 Millimeter lang,
De Wahlkreis Cuxhoben mit de Wahlkreisnummer 58 is en Wahlkreis för de Wahl to’n Neddersassischen Landdag. Dor höört von’n Landkreis Cuxhoben de Stadt Cuxhoben un de Samtgemeen Land Hadeln to. De Wahlkreis harr bet 1978 de Wahlkreisnummer 68, denn bet 1998 de Wahlkreisnummer 72, 2003 de Nummer 70 un von 2008 af an de Nummer 58. To de Wahl 2017 weer dat dör de Fusion von de Samtgemeen Beers mit de Gemeen Langen to de ne’e Gemeen Geestland nödig, de Wahlkreise in’n Landkreis Cuxhoben nee intodelen un de Wahlkreis hett sien hüdigen Tosnidd kregen. Direkt wählt Afornte in’n Wahlkreis weren: Bi de Landdagswahl in Neddersassen 2003 hett dat in’n Wahlkreis Cuxhoben (Wahlkreisnummer 70) veer Direktkannedaten geven. As Afornten direkt wählt worrn is Hans-Christian Biallas von de CDU. 62,1 % von de 67.989 Wahlberechtigten hebbt bi de Wahl mitmaakt. Bi de Landdagswahl in Neddersassen 2008 hebbt von’n Landkreis Cuxhoben de Städer Cuxhoben un Langen, de Gemeen Noordholt un de Samtgemeen Land Wusten to’n Wahlkreis Cuxhoben (Wahlkreisnummer 58) tohöört. Dat hett in’n Wahlkreis acht Direktkannedaten geven. As Afornten direkt wählt worrn is Hans-Christian Biallas von de CDU. 54,2 % von de 67.953 Wahlberechtigten hebbt bi de Wahl mitmaakt. Biallas is bet to’n